**Sărmanii**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Angoasa febrilă a pus stăpânire

Pe oameni de gând spânzuraţi,

Să îşi găsească dorita ieşire

Din starea năucă de condamnaţi.

Te uiţi la ei cu multǎ milă,

Că n-au mâncat de-atâtea zile,

Cum se târǎsc, ca antica reptilă,

Visând la zborul de acvile.

Cu greu adună ei bănuţul

Ce-aduce siguranţa la copii,

La mall, împing timid căruţul,

Aproape gol şi fără jucării.

În ochii lor se vede mielul

Ce-aşteptă blând cuţitul

Sǎ i se deseneze fin tighelul

Ce-l face frate cu infinitul.

Decât să ştie că există

Ca masǎ de manevrǎ şi trişat,

Aleg o altǎ cale, şi insistǎ,

Dacǎ din asta au de învǎţat.

Ce fi-va-n viitor, e anti-viaţă,

Cǎ, pentu ei, prezentul e avar,

Puterea existentǎ nu-i răsfaţă,

Îi ţine pentru voturi şi inventar.